open-index/open-wikipedia-markdown huggingface dataset:
คาเมนไรเดอร์ ไฮเปอร์แบทเทิลวีดีโอ ซีรีส์

**คาเมนไรเดอร์ ไฮเปอร์แบทเทิล ** (เดิมชื่อไฮเปอร์วิดีโอ) เป็นภาพยนตร์ตอนพิเศษของมาสค์ไรเดอร์ ซีรีส์ยุคเฮย์เซย์โดยเนื้อหานั้นไม่เกี่ยวข้องกับทีวีซีรีส์เริ่มในปี ค.ศ. 2000 โดย ไฮเปอร์แบทเทิล DVD (ไฮเปอร์วิดีโอ) จะถูกจำหน่ายในรูปแบบการสั่งซื้อจากนิตยสารเทเลบิคุง

## รูปแบบการจัดจำหน่าย

## รายชื่อตอนพิเศษ
:คาเมนไรเดอร์ ไฮเปอร์แบทเทิล ผลิตออกมาทั้งหมด 10 ตอน ได้แก่
### มาสค์ไรเดอร์คูกะ VS อมนุษย์จอมพลัง โก.จีโนะ.ดะ

### มาสค์ไรเดอร์อากิโตะ 3 ไรเดอร์ผู้ยิ่งใหญ่

### มาสค์ไรเดอร์ริวคิ VS มาสค์ไรเดอร์อากิโตะ
:เรื่องราวของชินจินักข่าวของ ORE Journal ได้สืบเรื่องการหายตัวไปจู่ๆได้ถูกเข้าไปในมิลเลอร์เวิลด์และต่อสู้กับมิลเลอร์มอนสเตอร์ทันใดนั้นได้มีไรเดอร์อากิโตะ เบิร์นนิ่งฟอร์ม (ตัวปลอม) ได้ปรากฏตัวในเวลาต่อมาไนท์ โซลด้า และโอจา ได้ปรากฏตัวช่วยเหลือกับริวคิการต่อสู้ของไรเดอร์ทั้ง 5 ต้องตกลำบากทันใดนั้นไรเดอร์อากิโตะได้ช่วยเหลือกับพวกริวคิและปราบอากิโตะเบิร์นนิ่งฟอร์ม(ตัวปลอม)ไปในที่สุด แต่ว่ากลับเป็นความฝันของชินจินั่นเอง
:อากิโตะ เบิร์นนิ่งฟอร์ม (ตัวปลอม) มีลักษณะต่างกับอากิโตะ เบิร์นนิ่งฟอร์มคือสีของดวงตาของอากิโตะ เบิร์นนิ่งฟอร์ม (ตัวปลอม) เป็นสีแดงต่างจากอากิโตะ เบิร์นนิ่งฟอร์มที่มีตาสีเหลือง
### มาสค์ไรเดอร์ไฟซ์ ไฮเปอร์แบทเทิลวิดีโอ

### มาสค์ไรเดอร์เบลด เบลด VS เบลด

### มาสค์ไรเดอร์ฮิบิกิ  อาสุมุแปลงร่าง!คุณสามารถเป็นอสูรได้!!

### มาสค์ไรเดอร์คาบูโตะ เกิดแล้ว! กาทัคไฮเปอร์ฟอร์ม!!
:เรื่องราวของคางามิ ที่อยากรู้เคล็ดลับการเป็นสุดยอดเหนือคนของเทนโด จึงพยายามเรียนรู้รวมไปถึงคาดเดาไปต่างๆนาๆเกี่ยวกับเคล็ดลับของเทนโดโดยการเลียนแบบพฤติกรรมของเทนโดทุกประการ แต่จนแล้วจนรอดคางามิกลับไม่ได้ล่วงรู้ถึงเคล็ดลับของเทนโดเลยแม้แต่เรื่องเดียวหนำซ้ำยังถูกจูกะรังเกียจในระยะประชิดตัว
:ในระหว่างที่คางามิกำลังท้อใจอยู่นั้น เวิร์มได้ปรากฏตัวขึ้นทำให้คางามิแปลงร่างเป็นกาทัคเข้าต่อสู้กับเวิร์ม แต่ด้วยความสามารถที่เหนือชั้นกว่าตนเองทำให้ตกเป็นฝ่ายเสียเปรียบอย่างเห็นได้ชัด แม้จะเป็นฝ่ายเสียเปรียบมากเพียงใดแต่คางามิกลับไม่ย่อท้อต่ออุปสรรค ทำให้ไฮเปอร์เซ็กเตอร์ตอบรับความคิดของคางามิและทำการย้อนเวาลาเพื่อมาช่วยเหลือคางามิโดยเฉพาะ จึงทำให้เกิดไฮเปอร์เซ็กเตอร์ทั้ง2ตัวพร้อมกัน คางามิได้แปลงร่างเป็น **กาทัคไฮเปอร์ฟอร์ม** เข้าร่วมต่อสู้กับคาบูโตะไฮเปอร์ฟอร์ม จนสามารถกำจัดเวิร์มได้ในที่สุดพร้อมกับการเรียนรู้ว่า **คนเราไม่สามารถแข็งแกร่งขึ้นจากการเลียนแบบคนอื่น แต่คนเราจะแข็งแกร่งขึ้นเมื่อจิตใจของเราไม่ย่อท้อต่ออุปสรรคใดๆ**
### มาสค์ไรเดอร์เดนโอ ร้อง, เต้น , ยอดเยี่ยม!!

### แอดเวนเจอร์แบทเทิล DVD มาสค์ไรเดอร์คิบะ คุณก็เป็นคิบะได้เช่นกัน

### แอดเวนเจอร์แบทเทิล DVD มาสค์ไรเดอร์ดีเคด จงปกป้อง!

### ไฮเปอร์แบทเบิล DVD เวทีแห่ง α (อัลฟ่า) / ความรักฝั่งซ้ายแห่งการลาจาก

หมวดหมู่:มาสค์ไรเดอร์
หมาจิ้งจอกอาร์กติก

**หมาจิ้งจอกอาร์กติก**, **หมาจิ้งจอกขั้วโลก** หรือ **หมาจิ้งจอกหิมะ** (;  หรือ *Alopex lagopus*) เป็นหมาจิ้งจอกขนาดเล็ก อาศัยอยู่ทั่วไปในเขตชายผั่งมหาสมุทรอาร์กติก ตลอดจนเขตทุนดราที่เต็มไปด้วยหิมะและน้ำแข็ง จัดเป็นสัตว์เลี้ยงลูกด้วยน้ำนมอีกชนิดหนึ่ง ที่มีขนสีขาวเพื่อให้กลมกลืนกับสภาพแวดล้อม ช่วยให้ล่าเหยื่อได้ง่าย และสามารถพรางตัวจากศัตรูได้ด้วย 

## ชนิดย่อย
มีทั้งหมด 3 ชนิดย่อย
*  *V. l. beringensis* พบในช่องแคบแบริง
*  *V. l. fuliginosus* พบในไอซ์แลนด์
*  *V. l. pribilofensis* พบในเขตมหาสมุทรอาร์กติก

## ลักษณะภายนอก
หมาจิ้งจอกอาร์กติกจัดว่าเป็นสัตว์ที่สามารถปรับสภาพให้ดำรงอยู่ในสภาพอากาศที่หนาวจัดได้ดีชนิดหนึ่ง มีระบบการปรับอุณหภูมิ ที่สามารถควบคุมความร้อนในร่างกายได้ สามารถทนอยู่ได้ในที่ ๆ มีอุณหภูมิต่ำถึง -50 องศาเซลเซียสได้ หมาจิ้งจอกอาร์กติกจะมีใบหน้าที่สั้นกว่าหมาจิ้งจอกชนิดอื่น และมีใบหูที่เล็ก ขนของมันฟูหนา เพื่อป้องกันการสูญเสียความร้อน มันจะมีขนอยู่บริเวณอุ้งเท้าเพื่อช่วยให้เดิน และวิ่งบนพื้นน้ำแข็งได้ในช่วงที่หิมะตกหนัก หรือเกิดพายุ หมาจิ้งจอกอาร์กติกจะขุดโพรงลึกลงไปใต้หิมะ และขดตัวนอนโดยใช้หางของมันตวัดมาปิดตัวและหน้าไว้คล้ายคนห่มผ้าห่ม และเมื่อฤดูหนาวหมดลง หิมะเริ่มละลาย ต้นไม้เริ่มผลิใบอ่อน หมาจิ้งจอกอาร์กติกเองก็มีการเปลี่ยนแปลง ขนสีขาวของมันจะร่วงลง และมีขนสีเทาอมน้ำตาลขึ้นแทนและจะสั้นกว่าขนในฤดูหนาว ทำให้ตัวมันดูเล็กลง และมีขนาดเท่าแมวบ้านเท่านั้น  ในขั้วโลกเหนือฤดูร้อนนั้นสั้นมาก และเมื่อฤดูหนาวกลับมา จิ้งจอกขั้วโลกก็จะเปลี่ยนสีขนกลับไปเป็นขนสีขาวอีกครั้ง เป็นการบอกให้รู้ว่า การต่อสู้กับความหนาวเย็นกำลังจะเริ่มต้นอีกครั้ง

## ขนาด
ความยาววัดตั้งแต่หัวถึงลำตัว เพศผู้ประมาณ 85.3 เซนติเมตร (33.6 นิ้ว) และเพศเมียยาวประมาณ 82.1 เซนติเมตร (32.3 นิ้ว) ความยาวของหาง เพศผู้ประมาณ 31 เซนติเมตร (12.2 นิ้ว) และความยาวของหางเพศเมียประมาณ 30 เซนติเมตร (11.8 นิ้ว) ความกว้างของลำตัวจิ้งจอกขั้วโลก ประมาณ 25-30 เซนติเมตร (9.8-11.8 นิ้ว) น้ำหนักโดยประมาณของเพศผู้ ประมาณ 7.7 ปอนด์ (3.5 กิโลกรัม) ในขณะที่เพศเมียน้ำหนักประมาณ 3.1-7.1 ปอนด์ (1.4-3.2 กิโลกรัม)

## การออกลูก
ในฤดูใบไม้ผลิ ช่วงต้นเดือนกันยายนจนถึงพฤษภาคม ใช้เวลาตั้งท้องประมาณ 52 วัน แม่หมาจะให้กำเนิดลูก โดยครอกหนึ่งจะมีประมาณ 6-7 ตัว และอาจมากได้ถึง 25 ตัว นับว่าเป็นสัตว์เลี้ยงลูกด้วยนมที่มีปริมาณลูกต่อครอกมากที่สุดในโลก ลูกหมาจะเติบโตอย่างรวดเร็วเพื่อให้ทันก่อนฤดูหนาวจะมาถึง ในช่วงเวลานี้พวกมันจะกินอาหารเป็นจำนวนมาก เพื่อเตรียมรับมือกับฤดูหนาวที่จะมาถึง หมาจิ้งจอกขั้วโลกจะเก็บอาหารไว้สำหรับฤดูหนาว เช่น ฝังซากหนูเลมมิ่งไว้ใต้หิมะ, เก็บไข่ไว้ในโพรงหิน  บางตัวจะเก็บนกเล็ก ๆ ไว้ถึง 27 ตัว และไข่อีก 40 ฟอง สำหรับฤดูหนาว ลูกหมาอาจจะยังอาศัยอยู่กับพ่อแม่ในช่วงแรกจนขนบริเวณอุ้งเท้ามันหนาขึ้นเพื่อช่วยให้เดิน และวิ่งบนพื้นน้ำแข็งได้ในช่วงที่หิมะตกหนัก

## การล่าเหยื่อ
ในช่วงที่อากาศดี หมาจิ้งจอกอาร์กติกจะออกมาหาอาหาร ตามปกติมันจะล่าสัตว์เล็ก ๆ เช่น หนูเลมมิ่ง, นกกระทาขั้วโลก บางครั้งถ้าโชคดี ก็จะเจอซากสัตว์ที่หมีขั้วโลกกินเหลือทิ้งไว้ ก็จะกินซากนั้น

## อ้างอิง

## แหล่งข้อมูลอื่น
* State of the Environment Norway: Arctic fox 
* Smithsonian Institution - North American Mammals: Vulpes lagopus

หมวดหมู่:สกุลวูลเปส
หมวดหมู่:สัตว์ที่พบในกรีนแลนด์
หมวดหมู่:มหสัตว์ของทวีปยูเรเซีย
เงื่อน

thumb|ภาพเงื่อนแบบต่างๆ

**เงื่อน** คือการผูกปมด้วยเชือก มีหลายชนิดและประโยชน์แตกต่างกัน

หมวดหมู่:ทักษะ
หมวดหมู่:ความรู้
เล่าจ๋อง

**เล่าจ๋อง** (มีการระบุถึงในช่วง ค.ศ. 207–208) หรือชื่อในภาษาจีนกลางว่า **หลิว ฉง** (; ) เป็นขุนนางจีนที่มีชีวิตอยู่ในช่วงปลายราชวงศ์ฮั่นตะวันออก เขาเป็นบุตรชายคนเล็กของเล่าเปียว เจ้ามณฑลเกงจิ๋ว

## ประวัติ
บ้านเกิดของเล่าจ๋องอยู่ที่อำเภอเกาผิง (高平) เมืองซันหยง (山陽 *ชานหยาง*; ปัจจุบันคือเมืองโจวเฉิง มณฑลชานตง) เล่าจ๋องเป็นบุตรชายคนที่ 2 ของเล่าเปียวเจ้ามณฑลเกงจิ๋ว (荊州 *จิงโจว* ครอบคลุมมณฑลหูเป่ย์และหูหนานในปัจจุบัน) เขาเป็นลูกหลานของหลิวอวี่ เขามีพี่ชายร่วมมารดาคนหนึ่งคือเล่ากี๋ซึ่งเกิดกับภรรยาคนแรกของเล่าเปียวคือต้านซี ซึ่งแม่ของพวกเขาเสียชีวิตก่อนวัยอันควร

ตอนแรกเล่าเปียวโปรดปรานเล่ากี๋ลูกชายคนโตของเขาเพราะเล่ากี๋มีรูปร่างหน้าตาคล้ายกับเขา ต่อมาเล่าจ๋องได้แต่งงานกับหลานสาวของภรรยาคนที่ 2 ของเล่าเปียวคือชัวฮูหยิน ด้วยเหตุนี้ ตระกูลชัวจึงสนับสนุนเล่าจ๋อง และพวกเขามักจะพูดไม่ดีเกี่ยวกับเล่ากี๋ต่อหน้าเล่าเปียว เล่ากี๋ไม่ได้รับความโปรดปรานจากพ่อของเขาและปฏิบัติตามคำแนะนำของจูกัดเหลียง ที่จะออกจากซงหยง (襄陽 *เซียงหยาง*) เมืองเอกของมณฑลเกงจิ๋ว และเดินทางไปยังกังแฮ (江夏 *เจียงเซี่ย*) ในทางกลับกัน เล่าเปียวรักเล่าจ๋องอย่างสุดซึ้งและต้องการให้บุตรชายคนเล็กสืบทอดตำแหน่งเจ้ามณฑลเกงจิ๋ว เป็นผลให้เกิดความแตกแยกระหว่างเล่าจ๋องและเล่ากี๋

ในปี ค.ศ. 208 เล่าเปียวป่วยหนักและเล่ากี๋กลับมาจากกังแฮ เพื่อเยี่ยมพ่อของเขา น้องชายของชัวฮูหยิน คือชัวมอ (蔡瑁 *ไช่ เม่า*) และหลานชายของเล่าเปียว คือเตียวอุ๋น (張允 *จาง ยฺหวิ่น*) กังวลว่าเล่าเปียวอาจเปลี่ยนใจหลังพบกับเล่ากี๋ จึงปฏิเสธเล่ากี๋ไม่ให้เข้าพบเล่าเปียว เล่าเปียวถึงแก่อนิจกรรมหลังจากนั้นไม่นาน และเล่าจ๋องกลายเป็นเจ้ามณฑลเกงจิ๋วคนใหม่

ประมาณหนึ่งเดือนต่อมา โจโฉขุนศึกที่ควบคุมราชสำนักฮั่นและจักรพรรดิหุ่นเชิดคือพระเจ้าเหี้ยนเต้ ได้นำกองทัพมุ่งลงใต้เพื่อบุกเกงจิ๋ว ที่ปรึกษาของเล่าจ๋องประกอบด้วยเก๊งอวด ฮันสง และฮูสวน เรียกร้องให้เขายอมจำนนต่อโจโฉ ในตอนแรก เล่าจ๋องต้องการต่อต้าน แต่ในที่สุด ฮูสวนก็เกลี้ยกล่อมเขาให้ยกเลิกแนวคิดนี้ เมื่อกองทัพของโจโฉมาถึงซงหยง เล่าจ๋องก็ยอมจำนนต่อโจโฉ  โจโฉแต่งตั้งเล่าจ๋องเป็นข้าหลวงมณฑลเฉงจิ๋ว และมอบบรรดาศักดิ์โหฺวให้ ภายหลังเล่าจ๋องได้รับการเลื่อนตำแหน่งเป็นเจี้ยนอี้ต้าฟู่ (諫議大夫) และชานถงจวิ้นชื่อ（参同軍事）จากการทูลเสนอของโจโฉ

## ใน ''สามก๊ก''
ในนิยายอิงประวัติศาสตร์สมัยคริสต์ศตวรรษที่ 14 เรื่องสามก๊ก เล่าจ๋องเกิดจากภรรยาคนที่สองของเล่าเปียวคือชัวฮูหยิน ชัวฮูหยินเกลียดเล่ากี๋และเธอวางแผนกับชัวมอน้องชายของเธอเพื่อฆ่าเล่ากี๋ เล่ากี๋หลบเลี่ยงอันตรายโดยออกจากซงหยง และเดินทางไปยังกังแฮ เล่าจ๋องสืบทอดตำแหน่งพ่อของเขาในฐานะเจ้ามณฑลเกงจิ๋ว หลังจากเล่าเปียวเสียชีวิตในปี ค.ศ. 208

เมื่อโจโฉรุกรานเกงจิ๋วในปี ค.ศ. 208 เล่าจ๋องก็ยอมจำนนทันทีและมอบเกงจิ๋วให้โจโฉ อย่างไรก็ตามเล่ากี๋ปกป้องกังแฮและเป็นพันธมิตรกับเล่าปี่ และซุนกวน เพื่อต่อต้านโจโฉ โจโฉแต่งตั้งเล่าจ๋องเป็นข้าหลวงมณฑลเฉงจิ๋ว และสั่งให้ทหารพาเล่าจ๋องและแม่ของเขาไปที่นั่น โดยที่เล่าจ๋องไม่รู้ตัว โจโฉแอบสั่งให้อิกิ๋มนำคนของเขาไปฆ่าเล่าจ๋อง และชัวฮูหยิน ในขณะที่พวกเขากำลังเดินทางไปเฉงจิ๋ว

## ดูเพิ่ม
* ตัวละครในสามก๊ก
* เล่าเปียว
* เล่ากี๋ (หลิว ฉี)
* ชัวฮูหยิน
* ชัวมอ

## หมายเหตุ

## อ้างอิง
* 
* 
* 

หมวดหมู่:บุคคลที่เกิดในคริสต์ศตวรรษที่ 2
หมวดหมู่:เล่าเปียวและผู้เกี่ยวข้อง
หมวดหมู่:ข้าราชการของโจโฉ
หมวดหมู่:ผู้ดำรงตำแหน่งทางการเมืองในมณฑลชานตง
เอส แอนดรอมิดา

**เอส แอนดรอมิดา** ( หรือ SN 1885A) คือซูเปอร์โนวาในดาราจักรแอนดรอมิดา เป็นซูเปอร์โนวาเพียงแห่งเดียวเท่าที่นักดาราศาสตร์สังเกตเห็นในดาราจักรแห่งนั้นจนถึงปัจจุบัน และเป็นซูเปอร์โนวานอกทางช้างเผือกเพียงแห่งเดียว บางครั้งเรียกกันในชื่อ "ซูเปอร์โนวา 1885"

ซูเปอร์โนวานี้ค้นพบเมื่อ 20 สิงหาคม ค.ศ. 1885 โดย แอนสท์ ฮาร์ทวิช ขณะทำงานอยู่ที่หอดูดาวดอร์แพท (ทาร์ทู) ในเอสโตเนีย มันมีความสว่างสูงสุดถึงระดับ 6 แล้วค่อยจางลงไปเป็น 16 ในราวเดือนกุมภาพันธ์ ค.ศ. 1890 รายงานเบื้องต้นแจ้งว่ามันมีสีค่อนข้างแดง และมีความสว่างลดลงอย่างรวดเร็ว ซึ่งเป็นลักษณะผิดปกติของซูเปอร์โนวาประเภท Ia แต่ไม่มีข้อมูลสเปกตรัมอื่นใดให้ศึกษาเพิ่มเติมอีก

ปี ค.ศ. 1988 นักดาราศาสตร์ อาร์. เอ. เฟเซน และคนอื่น ๆ ใช้กล้องโทรทรรศน์ขนาด 4 นิ้ว คือกล้อง Mayall ที่ Kitt Peak พบเศษส่วนที่อุดมด้วยโลหะจากการระเบิดครั้งนี้ การสังเกตการณ์เพิ่มเติมทำโดยกล้องโทรทรรศน์อวกาศฮับเบิลในปี ค.ศ. 1995

หมวดหมู่:มหานวดารา
หมวดหมู่:กลุ่มดาวแอนดรอมิดา
หมวดหมู่:ดาราจักรแอนดรอมิดา
ปรากฏการณ์ด็อพเพลอร์

thumb|300px|แหล่งกำเนิดคลื่นกำลังเคลื่อนที่ไปทางซ้าย ความถี่ของคลื่นทางด้านซ้ายจึงสูงกว่าทางด้านขวา
thumb|การเปลี่ยนแปลงของความยาวคลื่นที่เกิดจากการเคลื่อนที่ของแหล่งกำเนิด 
thumb|แอนิเมชันที่แสดงให้เห็นว่าปรากฏการณ์ด็อพเพลอร์ทำให้เสียงเครื่องยนต์หรือเสียงไซเรนแหลมขึ้นเมื่อเข้าใกล้มากกว่าตอนที่วิ่งห่างออกไป วงกลมสีแดงเป็นตัวแทนของคลื่นเสียง
 

**ปรากฏการณ์ด็อพเพลอร์** () หรือบางครั้งเรียกว่า **การเลื่อนด็อพเพลอร์** () เป็นปรากฏการณ์ทางวิทยาศาสตร์อย่างหนึ่งที่ตั้งชื่อตามคริสทีอัน ด็อพเพลอร์เกี่ยวกับการเปลี่ยนแปลงความถี่ของคลื่นและความยาวคลื่น

ในมุมมองของผู้สังเกตเมื่อมีการเคลื่อนที่ที่สัมพันธ์กับแหล่งกำเนิดคลื่นนั้น พบเห็นได้ทั่วไปในชีวิตประจำวันเช่น เมื่อมีรถพยาบาลส่งสัญญาณไซเรนเคลื่อนเข้าใกล้ ผ่านตัวเรา และวิ่งห่างออกไป คลื่นเสียงที่เราได้ยินจะมีความถี่สูงขึ้น (กว่าคลื่นที่ส่งออกมาตามปกติ) ขณะที่รถเคลื่อนเข้ามาหา คลื่นเสียงมีลักษณะปกติขณะที่รถผ่านตัว และจะมีความถี่ลดลงเมื่อรถวิ่งห่างออกไป

คลื่นที่มีการแพร่โดยต้องอาศัยตัวกลาง เช่นคลื่นเสียง ความเร็วของผู้สังเกตกับความเร็วของแหล่งกำเนิดคลื่นจะมีความสัมพันธ์กับตัวกลางที่คลื่นนั้นแพร่ผ่าน ปรากฏการณ์ด็อพเพลอร์โดยรวมจะเป็นผลจากทั้งการเคลื่อนที่ของแหล่งกำเนิด การเคลื่อนที่ของผู้สังเกต และการเคลื่อนที่ของตัวกลางด้วย ปรากฏการณ์ในแต่ละส่วนสามารถวิเคราะห์ได้โดยแยกจากกัน ส่วนคลื่นที่ไม่จำเป็นต้องอาศัยตัวกลางเช่นคลื่นแสงหรือแรงโน้มถ่วงในทฤษฎีสัมพัทธภาพพิเศษ จะสนใจเฉพาะความเร็วสัมพันธ์ที่แตกต่างกันระหว่างผู้สังเกตกับแหล่งกำเนิดเท่านั้น การเปลี่ยนความถี่ของเสียงที่ผู้ฟังได้ยินจะขึ้นอยู่กับความเร็วของแหล่งกำเนิด

การเปลี่ยนความถี่ของเสียงที่ผู้ฟังได้ยินจะขึ้นอยู่กับความเร็วของแหล่งกำเนิด Vs (s ย่อมาจาก Source) และความเร็วของผู้ฟังVL (L ย่อมาจาก Listener) โดยทั่วไปทั้งผู้ฟังและแหล่งกำเนิดอาจจะเคลื่อนที่ได้ ดังนั้นในการวิเคราะห์จึงไม่เหมาะสมที่จะใช้ผู้ฟังหรือแหล่งกำเนิดเป็นกรอบอ้างอิง **ในที่นี่จึงใช้ตัวกลางที่เสียงเคลื่อนที่เป็นการอ้างอิง** ซึ่งจะทำให้อัตราเร็วเสียงคงตัวเสมอ ไม่ขึ้นอยู่กับความเร็วของแหล่งกำเนิดหรือผู้ฟัง ในส่วนของของความเร็ซของแหล่งกำเนิด VS และความเร็วของผู้ฟัง VL จะวัดเทียบตัวกลางของคลื่นเสียงด้วย และเนื่องจากการศึกษาปรากฎการณ์คอปเพลอร์ในที่นี้เป็นเป็นเพียงการศึกษาในเบื้องต้น ดังนั้นจะพิจารณาเฉพาะกรณีที่ความเร็วของแหล่งกำเนิดและผู้ฟังอยู่บนเส้นตรงที่เชื่อมระหว่างแหล่งกำเนิดกับผู้ฟังเท่านั้น (การเคลื่อนที่ 1 มิติ)

## แหล่งข้อมูลอื่น

* หนังสือฟิสิกส์มหาวิทยาลัย 1 เล่ม  2 เขียนโดย พงษ์ศักดิ์ ชินนาบุญ
* ปรากฏการณ์ด็อพเพลอร์ จากเว็บไซต์ scienceworld

## อ้างอิง


หมวดหมู่:กลศาสตร์คลื่น
หมวดหมู่:การประมวลผลสัญญาณเรดาร์
ดาราจักรน้ำวน

**ดาราจักรน้ำวน** (;บางครั้งรู้จักในชื่อ วัตถุท้องฟ้าของเมซีเย M51a หรือ NGC 5194) เป็นดาราจักรชนิดก้นหอยที่เกิดอันตรกิริยาขนาดใหญ่ อยู่ในบริเวณกลุ่มดาวสุนัขล่าเนื้อ ห่างออกไปประมาณ 23 ล้านปีแสง นับเป็นหนึ่งในบรรดาดาราจักรชนิดก้นหอยที่มีชื่อเสียงมากที่สุดบนท้องฟ้า ดาราจักรนี้กับคู่ของมัน (ดาราจักร NGC 5195) สามารถสังเกตเห็นได้ง่ายโดยนักดาราศาสตร์สมัครเล่นทั่วไป โดยสามารถมองเห็นดาราจักรทั้งสองแห่งนี้ได้โดยกล้องสองตาธรรมดา สำหรับนักดาราศาสตร์อาชีพแล้ว ดาราจักรน้ำวนนี้ก็ยังเป็นวัตถุยอดนิยมสำหรับใช้ในการศึกษาทำความเข้าใจกับโครงสร้างของดาราจักร (โดยเฉพาะโครงสร้างส่วนที่เกี่ยวกับแขนกังหัน) และอันตรกิริยาระหว่างดาราจักร

## อ้างอิง

## แหล่งข้อมูลอื่น
* '''StarDate''': M51 Fact Sheet 
* M51: Calar Alto Observatory 
* SEDS: Spiral Galaxy M51 
* NASA's APOD: The Whirlpool Galaxy in Dust and Stars (4/10/01)
* NightSkyInfo.com – The Whirlpool Galaxy 
* Whirlpool Galaxy at ESA/Hubble 
* The Whirlpool Galaxy (Messier 51 (a) /NGC 5194)
* M51 The Whirlpool Galaxy
* 

หมวดหมู่:วัตถุท้องฟ้าของยูจีซี
หมวดหมู่:ดาราจักรปฏิสัมพันธ์
หมวดหมู่:ดาราจักรชนิดก้นหอย
หมวดหมู่:ดาราจักรแปลก
หมวดหมู่:วัตถุท้องฟ้าของเมซีเย
ศูนย์กลางมวล

**ศูนย์กลางมวล** () ของระบบหนึ่ง ๆ เป็นจุดเฉพาะเจาะจงซึ่งเสมือนหนึ่งมวลของระบบรวมตัวกันอยู่ ณ จุดนั้น เป็นฟังก์ชันของตำแหน่งและมวลขององค์ประกอบที่รวมกันอยู่ในระบบ ในกรณีที่ระบบเป็นวัตถุแบบ rigid body ตำแหน่งของศูนย์กลางมวลมักเป็นส่วนหนึ่งอยู่ในวัตถุหรือมีความเกี่ยวพันกับวัตถุนั้น แต่ถ้าระบบมีมวลหลายชิ้นสัมพันธ์กันอย่างหลวม ๆ ในพื้นที่ว่าง ตัวอย่างเช่น การยิงกระสุนออกจากปืน ตำแหน่งศูนย์กลางมวลจะอยู่ในอากาศระหว่างวัตถุทั้งสองโดยอาจไม่สัมพันธ์กับตำแหน่งของวัตถุแต่ละชิ้นก็ได้ หากระบบอยู่ภายใต้สนามแรงโน้มถ่วงที่เป็นเอกภาพ มักเรียกศูนย์กลางมวลว่าเป็น **ศูนย์ถ่วง** () คือตำแหน่งที่วัตถุนั้นถูกกระทำโดยแรงโน้มถ่วง

ตำแหน่งศูนย์กลางมวลของวัตถุหนึ่ง ๆ ไม่จำเป็นต้องเป็นจุดศูนย์กลางทางเรขาคณิตของรูปร่างวัตถุนั้น วิศวกรจะพยายามออกแบบรถสปอร์ตให้มีจุดศูนย์ถ่วงอยู่ต่ำที่สุดเท่าที่จะเป็นไปได้เพื่อให้สามารถบังคับรถได้ดีขึ้น นักกระโดดสูงก็ต้องพยายามบิดร่างกายเพื่อให้สามารถข้ามผ่านคานให้ได้ขณะที่ศูนย์กลางมวลของพวกเขาข้ามไม่ได้

## คำจำกัดความ
จุดศูนย์กลางมวล \mathbf{R} ของระบบหลายวัตถุแสดงได้ด้วยค่าเฉลี่ยของตำแหน่งวัตถุทั้งหมด \mathbf{r}_i, ถ่วงน้ำหนักกับค่ามวลทั้งหมด m_i:
:\mathbf{R} = { \sum m_i \mathbf{r}_i \over \sum m_i }

การกระจายค่าสม่ำเสมอของความหนาแน่นของมวล \rho(\mathbf{r}) กับมวลรวม M ได้ผลลัพธ์รวมจากค่าอินทิกรัลดังนี้:
: \mathbf R =\frac 1M \int \mathbf{r} \; dm = \frac 1M \int\rho(\mathbf{r})\, \mathbf{r} \ dV =\frac{\int\rho(\mathbf{r})\, \mathbf{r} \ dV}{\int\rho(\mathbf{r})\ dV}

ถ้าวัตถุมีการกระจายความหนาแน่นอย่างสม่ำเสมอ จุดศูนย์กลางมวลจะเป็นจุดเดียวกันกับจุดเซ็นตรอยด์ของรูปทรงเรขาคณิต

## ดูเพิ่ม
* การกระจายน้ำหนัก

## อ้างอิง

## แหล่งข้อมูลอื่น
* การเคลื่อนที่ของศูนย์กลางมวล 

หมวดหมู่:กลศาสตร์ดั้งเดิม
หมวดหมู่:หลักการสำคัญของฟิสิกส์
หมวดหมู่:มวล
คู่ตะบันกำปั้นสะท้านโลก

***คู่ตะบันกำปั้นสะท้านโลก*** เป็นภาพยนตร์เกาหลีใต้ กำกับภาพยนตร์และบทภาพยนตร์โดย เรียว ซูง-วัน

## นักแสดง
*Choi Min-sik - Kang Tae-shik
*Ryu Seung-beom - Yu Sang-hwan
*Im Won-hee - Won-tae
*Jeon Ho-jin - Sang-chul

## ลิงค์ที่เกี่ยวข้อง
*
*ข้อมูลภาพยนตร์เรื่อง คู่ตะบันกำปั้นสะท้านโลก พร้อมหนังตัวอย่างในเว็บไซต์ Tv.sanook.com 

หมวดหมู่:ภาพยนตร์ที่ออกฉายในปี พ.ศ. 2548
หมวดหมู่:ภาพยนตร์เกาหลี
หมวดหมู่:ภาพยนตร์เกาหลีใต้

หมวดหมู่:ภาพยนตร์มวย
2054 เจาะไดโนเสาร์โลกล้านปี

***2054 เจาะไดโนเสาร์โลกล้านปี*** ภาพยนตร์แนว นิยายวิทยาศาสตร์ ออกฉายเมื่อปี ค.ศ. 2005 กำกับโดย Peter Hyams

## นักแสดง
* Edward Burns: Travis Ryer
* Catherine McCormack: Sonia Rand
* Ben Kingsley: Charles Hatton
* David Oyelowo: Payne
* Jemima Rooper: Jenny Krase
* Wilfried Hochholdinger: Dr. Lucas
* August Zirner: Clay Derris
* Corey Johnson: Christian Middleton

## ดูเพิ่ม
* เว็บไซต์ทางการ
* สยามโซน
* หนังดี
* 
* ข้อมูลภาพยนตร์เรื่อง 2054 เจาะไดโนเสาร์โลกล้านปี
* 

หมวดหมู่:ภาพยนตร์อเมริกันที่ออกฉายในปี พ.ศ. 2548
ระบบพิกัดดาราจักร

**ระบบพิกัดดาราจักร** เป็นระบบพิกัดท้องฟ้าซึ่งมีศูนย์กลางอยู่ที่ดวงอาทิตย์และวางแกนตามแนวศูนย์กลางปรากฏของดาราจักรทางช้างเผือก โดยที่ "เส้นศูนย์สูตร" อยู่ที่ระนาบของดาราจักร และมีค่าละติจูด ลองจิจูด ในลักษณะใกล้เคียงกับระบบพิกัดภูมิศาสตร์ 

## การกำหนดรหัส
ใช้สัญลักษณ์ *l* และ *b* แทนค่าลองจิจูด และละติจูดของระบบพิกัด ตามลำดับ

## ดูเพิ่ม
* กำเนิดและวิวัฒนาการของดาราจักร
* จานดาราจักร
* ดุมดาราจักร
* กลดดาราจักร
* โคโรนาของดาราจักร
* เขตบดบัง

## แหล่งข้อมูลอื่น
* เครื่องมือช่วยแปลงพิกัดโลกเป็นพิกัดดาราจักร 
* พิกัดดาราจักร  จาก Internet Encyclopedia of Science 
* แผนที่ดาวพิกัดศูนย์สูตร (Equatorial Sky Chart) 

หมวดหมู่:ระบบพิกัดทรงกลมท้องฟ้า
หมวดหมู่:การกำหนดทิศทาง
หมวดหมู่:ทางช้างเผือก
น้ำตาลโดนัท

**น้ำตาลโดนัท** (Donut sugar) คือ น้ำตาลเคลือบหน้าโดนัท (Coating Sugar) มีลักษณะเป็นผงละเอียด สีขาว หอม เย็น ไม่ละลาย สร้างรสสัมผัสที่ดี ถูกผลิตขึ้นเพื่อใช้เป็นวัตถุดิบในอุตสาหกรรมการทำโดนัท 

น้ำตาลโดนัท มีคุณสมบัติการใช้งานแตกต่างจากน้ำตาลไอซิ่ง (Icing Sugar) กล่าวคือน้ำตาลไอซิ่งทำหน้าที่เป็นสารให้ความหวานในผลิตภัณฑ์เบเกอรี่ แต่น้ำตาลโดนัทถูกใช้งานเพื่อตกแต่งหน้าโดนัทโดยเฉพาะ (Coating Sugar) 

ยังมีผู้ใช้บางส่วนเข้าใจผิด คิดว่าน้ำตาลไอซิ่งสามารถใช้แทนน้ำตาลโดนัทได้ ผลที่ตามมาคือ เกิดความเสียหายของชิ้นโดนัท ไอซิ่งที่เพิ่งจะโรยไว้ไม่นาน เกิดละลายกลายเป็นน้ำเชื่อม เปียกแฉะ ดังนั้นผู้ใช้ควรศึกษาคุณสมบัติและวิธีการใช้งานของวัตถุดิบให้ดีก่อนใช้งาน

ขั้นตอนการใช้งานน้ำตาลโดนัทค่อนข้างง่าย เพียงนำน้ำตาลโดนัทมาโรยลงบนผิวหน้าของโดนัท หรือนำโดนัททั้งชิ้นคลุกลงในน้ำตาลโดนัท ในอดีตน้ำตาลโดนัทจะเป็นสินค้านำเข้า แต่ปัจจุบันคนไทยสามารถผลิตได้เองแล้ว 

อย่างไรก็ตามน้ำตาลโดนัทเป็นวัตถุดิบเฉพาะกลุ่ม ไม่มีวางจำหน่ายทั่วไป จึงหาซื้อได้ไม่ง่ายนัก จะมีวางขายอยู่เฉพาะในร้านจำหน่ายวัตถุดิบเบเกอรี่

## ดูเพิ่ม
* น้ำตาล
* น้ำตาลไอซิ่ง
* น้ำตาลป่น
* น้ำตาลเคลือบ

หมวดหมู่:น้ำตาล
เขตบดบัง

thumb|300px|ทางช้างเผือก ทำให้เกิดเขตบดบังสำหรับผู้สังเกตที่อยู่ภายในดาราจักร

**เขตบดบัง** (; ZOA) คือพื้นที่ส่วนหนึ่งบนท้องฟ้ายามราตรีที่ถูกบังโดยทางช้างเผือก ดาราจักรของเราเอง ทำให้ไม่สามารถสังเกตวัตถุที่อยู่ไกลออกไปเบื้องหลังได้ เดิมเขตบดบังนี้เคยถูกเรียกว่า "เขตเนบิวลาส่วนน้อย" (Zone of Few Nebulae) ในเอกสารชิ้นหนึ่งเมื่อปี ค.ศ. 1878 ของนักดาราศาสตร์ชาวอังกฤษชื่อ ริชาร์ด พร็อกเตอร์ ซึ่งอ้างถึงการกระจายตัวของ "เนบิวลา" ในรายการแคตาล็อกเนบิวลาของเซอร์ จอห์น เฮอร์เชล

## อ้างอิง

หมวดหมู่:ทางช้างเผือก
ความสุขของกะทิ (ภาพยนตร์)

**ความสุขของกะทิ** เป็นภาพยนตร์ไทย ออกฉายวันที่ 8 มกราคม พ.ศ. 2552 ที่สร้างจากนวนิยายของ งามพรรณ เวชชาชีวะ เรื่อง *[[ความสุขของกะทิ]]* วรรณกรรมสร้างสรรค์ยอดเยี่ยมแห่งอาเซียน หรือรางวัลซีไรต์ ปี 2549 กำกับภาพยนตร์โดย เจนไวย์ ทองดีนอก และมี คุณจาตุศม เตชะรัตนประเสริฐ และ คุณสุฐิตา เรืองรองหิรัญญา รับหน้าที่เป็นโปรดิวเซอร์ ส่วนนักแสดงที่รับบทเป็น **หนูกะทิ** ตัวเอกของเรื่องคือ น้องพลอย-ธนิดา คงมีสุข ที่ผ่านการคัดเลือกนักแสดงจากทั้งทีมงานผู้กำกับ “เจนไวย์ ทองดีนอก” และเจ้าของบทประพันธ์

กฤษดา จากหนังสือพิมพ์ข่าวสด พูดถึงภาพยนตร์ว่า "หนังนำเสนอให้เห็นความผูกพันและความรักของครอบครัว ในขณะเดียวกันก็สะท้อนให้เห็นวัฒนธรรมไทย ทั้งเก่าและใหม่ผ่านทางเรื่องเล่าที่ราบรื่น กลมกลืน ซึ่งหาดูได้ยากในภาพยนตร์ไทย จึงเป็นของแปลกใหม่" ทั้ง "การนำเสนอนั้น ทั้งการถ่ายภาพ (และจัดแสง) การตัดต่อ และงานออกแบบ อยู่ในขั้นดีถึงดีมากทั้งหมด"

*ความสุขของกะทิ* ออกฉายด้วยจำนวนโรงฉาย 69 โรง ในสัปดาห์แรกด้วยรายได้ 5.8 ล้านบาท ภาพยนตร์ทำรายได้รวม 10.95 ล้านบาท

## อ้างอิง

## แหล่งข้อมูลอื่น
* บทสัมภาษณ์ผู้กำกับ “เจนไวยย์ ทองดีนอก” ประเดิมนั่งแท่นผู้กำกับฯ เรื่องแรกใน “ความสุขของกะทิ” ภาพยนตร์ไทยที่สร้างจากวรรณกรรมรางวัลซีไรต์ชื่อดัง ryt9.com
* 

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2552
โดม (แก้ความกำกวม)

**โดม** อาจหมายถึง
* โดม สถาปัตยกรรมอย่างหนึ่ง
** โดมหัวหอม 
* ตึกโดมหรือแม่โดม อาคารในมหาวิทยาลัยธรรมศาสตร์
* บุคคล
** โดม มาร์ติน
** โดม สุขวงศ์
** ปกรณ์ ลัม (โดม)
* โดม หรือ ดอม หรือ โดหมุ โมบิลสูทรุ่นหนึ่ง ของฝ่ายซีออน ในการ์ตูนญี่ปุ่นกันดั้มซีรีส์ ออกแบบโดยคุนิโอะ โอคาวาระ
การเจรจาจำกัดอาวุธทางยุทธศาสตร์

[thumb|SALT วันที่ [24 พฤศจิกายน ค.ศ. 1974]]

**การเจรจาจำกัดอาวุธทางยุทธศาสตร์** ( ย่อว่า SALT) คือ การเจรจาเพื่อจำกัดอาวุธทางยุทธศาสตร์ระหว่างสหรัฐอเมริกาและ สหภาพโซเวียต ที่ต่อมาได้เปลี่ยนมาเป็น START (Strategic Arms Reduction Treaty)การเจรจาเริ่มครั้งแรกในวันที่ 17 พฤษภาคม ค.ศ. 1969 ได้มีการเจรจาหลายครั้ง จนที่สุดได้ผลลัพธ์ออกมาเป็นครั้งแรก คือ SALT I ออกมาในปี ค.ศ. 1971 และในวันที่ 26 พฤษภาคม ค.ศ. 1972 ที่กรุงมอสโก ประธานาธิบดีริชาร์ด นิกซัน และประธานาธิบดี เลโอนิด เบรจเนฟ ได้ลงนามในสัญญา Anti-Ballistic Missile Treaty และ Interim Agreement Between The United States of America and The Union of Soviet Socialist Republics on Certain Measures With Respect to the Limitation of Strategic Offensive Arms
ต่อมาได้มีการเจรจา SALT II START I และ START II อีก 3 ครั้ง

## อ้างอิง

* SALT1

หมวดหมู่:สนธิสัญญาในคริสต์ศตวรรษที่ 20
หมวดหมู่:สงครามเย็น
หมวดหมู่:สนธิสัญญาการควบคุมอาวุธ
หมวดหมู่:สนธิสัญญาด้านอาวุธ
หมวดหมู่:สนธิสัญญาเกี่ยวข้องกับสหรัฐ
หมวดหมู่:สนธิสัญญาเกี่ยวข้องกับสหภาพโซเวียต
ลุ้นนัก...เพื่อนรักเพื่อน

***ลุ้นนัก...เพื่อนรักเพื่อน*** () เป้นภาพยนตร์อเมริกันแนวสุขนาฏกรรมจินตนิยม ปี ค.ศ. 2002 ที่กำกับและเขียนบทโดย Rick Famuyiwa โดยเขียนบทร่วมกับ Michael Elliot และแสดงนำโดย Taye Diggs และ Sanaa Lathan

ภาพยนตร์นี้ออกฉายในประเทศสหรัฐเมื่อวันที่ 11 ตุลาคม ค.ศ. 2002 ภายในเวลา 16 สัปดาห์ ทำรายได้ไป 27,363,891 ดอลลาร์สหรัฐในประเทศ และ 952,560 ดอลลาร์สหรัฐทั่วโลก รวมกันแล้วได้ 28,316,451 ดอลลาร์สหรัฐ

## นักแสดง
*Taye Diggs — Andre Romulus 'Dre' Ellis
**Marc John Jefferies - Young Dre Ellis
*Sanaa Lathan — Sidney 'Sid' Shaw, Dre's best friend
** Aaliyyah Hill - Young Sidney
*Mos Def — Christopher Anton 'Cavi' Vichon, a cabby (and secret rapper) who later befriends Dre 
*Nicole Ari Parker — Reese Marie Wiggam Ellis, an attorney who later marries Dre
*Boris Kodjoe — Kelby Dawson, an NBA star who Sid meets and starts dating
*Queen Latifah — Francine, Sid's cousin
*Wendell Pierce - Simon, Dre's boss at Millennium Records
*Erik Weiner — Ren, half of The Hip Hop Dalmatians
* Reggi Wyns - Ten, half of The Hip Hop Dalmatians
* Venida Evans - Aunt Betty
* Liza Lapira - Hot 97 Receptionist
* Wyking Jones - Bartender

## อ้างอิง

## แหล่งข้อมูลอื่น
*
*
*
* รายละเอียดข้อมูลภาพยนตร์เรื่อง ลุ้นนัก...เพื่อนรักเพื่อน ในสยามโซน

หมวดหมู่:ภาพยนตร์อเมริกันที่ออกฉายในปี พ.ศ. 2545
หมวดหมู่:ภาพยนตร์ชีวิตอเมริกัน
มนตร์น้ำหมึก

***มนตร์น้ำหมึก*** (; ) เป็นวรรณกรรมเล่มที่สองต่อจาก *[[หัวใจน้ำหมึก]]* ประพันธ์โดยคอร์เนลีอา ฟุงเคอ นักเขียนชาวเยอรมัน ตีพิมพ์ครั้งแรกเมื่อเดือนตุลาคม พ.ศ. 2548

## เนื้อเรื่องย่อ
เม็กกี้ตามฟาริคไปหานิ้วฝุ่นเพื่อเตือนเขาเรื่องบาสต้า เพราะเธออยากเห็นสิ่งต่าง ๆ ที่กล่าวถึงในหนังสือ เธอเชื่อมั่นว่าเฟโนกลิโอจะเขียนเรื่องให้เธอกลับมาจากหนังสือได้ โดยเฉพาะเมื่อเธอมั่นใจว่าคาปริคอร์นไม่ได้อยู่ที่นั่นอีกแล้ว

หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:นวนิยายแฟนตาซีเยอรมัน
มฤตยูน้ำหมึก

***มฤตยูน้ำหมึก*** (; ) เป็นวรรณกรรมเล่มที่สามและเล่มสุดท้าย ต่อจาก *[[หัวใจน้ำหมึก]]* และ *[[มนตร์น้ำหมึก]]* โดยคอร์เนลีอา ฟุงเคอ เนื้อเรื่องเกี่ยวกับการเดินทางระหว่างโลกสองโลก ผ่านอานุภาพแห่งน้ำเสียงและมนตราแสนขลังของน้ำหมึก

## เนื้อเรื่องย่อ
เรื่องเริ่มต้นด้วยมอร์ติเมอร์ ช่างเข้าเล่มหนังสือ กลายเป็นจอมโจรนกปีกลายผู้มีชื่อเสียงโด่งดัง ส่วนเม็กกี้ลูกสาวของเขาก็เกิดอยากกลับบ้านมากกว่าอยู่ในโลกน้ำหมึกต่อไป ขณะที่นักประพันธ์อย่างเฟโนกลิโอไม่ปรารถนาจะประพันธ์สิ่งใดอีก แต่ออร์เฟอุสที่ถูกเม็กกี้อ่านเอาตัวมา ก็ใช่ว่าจะแยแสสนใจเรื่องของฟาริดหรือนิ้วฝุ่น เศียรอสรพิษยังมีชีวิตอมตะแต่กลับเจ็บป่วย เรื่องราวยิ่งเข้มข้น เมื่อท่านหญิงน่าเกลียดวิโอลันเต้เกิดตั้งตัวเป็นศัตรูของพ่อตนเอง แล้วพานกปีกลายไปยังปราสาทกลางทะเลซึ่งเป็นที่อยู่ของมารดาของนาง เมื่อครั้งเป็นเด็ก เศียรอสรพิษตามล่านกปีกลาย มอร์ติเมอร์จะเอาตัวรอดและฆ่าเศียรอสรพิษได้หรือไม่ เม็กกี้จะได้กลับไปโลกปัจจุบันอีกหรือเปล่า และเอลินอร์ผู้รักหนังสือแต่เกิดรักหลานขึ้นมามากกว่า จะหาทางเข้ามาในโลกน้ำหมึกได้อย่างนั้นหรือ 

หมวดหมู่:วรรณกรรมเยาวชน
หมวดหมู่:วรรณกรรมแปล
หมวดหมู่:นวนิยายแฟนตาซีเยอรมัน
เขาพระสุเมรุ

thumb|250px|ภาพจิตรกรรมฝาผนัง เขาพระสุเมรุ
**เขาพระสุเมรุ** ตามคติในศาสนาพราหมณ์ ศาสนาพุทธ และศาสนาเชน คือภูเขาที่เป็นศูนย์กลางของโลกหรือจักรวาล เป็นที่อยู่ของสิ่งมีวิญญาณในภพและภูมิต่าง ๆ ของสัตวโลก

เขาพระสุเมรุตั้งอยู่เหนือน้ำ 84,000 โยชน์ มีภูเขารองรับ 3 ลูก โดยส่วนฐานคือ ตรีกูฏ (สามเส้าหรือสามยอด) มีภูเขาล้อมรอบ 7 ทิว เรียกว่าสัตบริภัณฑ์ คือ ยุคนธร กรวิก อิสินธร สุทัศ เนมินธร วินันตกะและอัสกัณ มีเทวดาจตุมหาราชิก และบริวารสถิตอยู่

ภายในจักรวาลมีภูเขาชื่อ หิมวา (หิมาลัย) ของจักรวาลทั้งหมด เป็นเทือกเขายาวติดกันเป็นพืด เรียกว่าเขาจักรวาล โดยแต่ละจักรวาลมีพระอาทิตย์ พระจันทร์ ดาวดึงส์ ยังมีมหาทวีปทั้ง 4 คือ
* อุตรกุรุทวีป ตั้งอยู่เหนือของภูเขาพระสุเมรุ 
* บุพวิเทหทวีป ตั้งอยู่ทางตะวันออกของเขาพระสุเมรุ
* ชมพูทวีป ตั้งอยู่ตอนใต้เขาพระสุเมรุ คือโลกของเรา 
* อมรโคยานทวีป ตั้งอยู่ทางตะวันตกของเขาพระสุเมรุ 

ในมหาทวีปยังมีทวีปน้อย ๆ เป็นบริวารอีก 2000 ทวีป

ในทิศทั้ง 4 ของจักรวาล มีมหาสมุทรทั้ง 4 อันมีน้ำเต็มเป็นนิจ ประกอบด้วย
* ปิตสาคร  ทางทิศเหนือ มีน้ำสีเหลือง 
* ผลิกสาคร ทางทิศตะวันตก มีน้ำใสสะอาด เหมือนแก้วผลึก 
* ขีรสาคร เกษียรสมุทร ทางทิศตะวันออก มีน้ำสีขาว 
* นิลสาคร ทางทิศใต้ มีน้ำสีน้ำเงินอมม่วง

บนยอดเขาพระสุเมรุ คือสวรรค์ชั้นดาวดึงส์ มีนครแห่งเทพที่ชื่อนครไตรตรึงษ์อยู่ มีพระอินทร์เทวราชเป็นผู้ปกครองทำหน้าที่เป็นเทวราชผู้อภิบาลโลก และพิทักษ์คุณธรรมให้แก่มนุษย์ ที่อยู่ของพระอินทร์เรียกว่าไพชยนต์มหาปราสาท ตรงกลางเป็นที่ประดิษฐานแท่นบัณฑุกัมพลอันเป็นทิพยอาสน์

ตำนานฝ่ายพราหมณ์เล่าว่า พระอิศวรทรงสร้างน้ำด้วยพระเสโท (เหงื่อ) สร้างแผ่นดินด้วยพระเมโท (ไคล) ของพระองค์ บางตำนานเล่าว่าทรงสำรอกพระมังสะในพระอุระออกมาบันดาลให้เป็นแผ่นดิน

## อ้างอิง

## ดูเพิ่ม
* ไตรภูมิพระร่วง
* เขาไกรลาส

## แหล่งข้อมูลอื่น

* พจนานุกรมพุทธศาสน์ ฉบับประมวลศัพท์
* เขาไกรลาส

หมวดหมู่:ศาสนาแบบอินเดีย
หมวดหมู่:ตำนาน
เอฟ.ที. ไอส์แลนด์

**เอฟที ไอส์แลนด์** (; ; ย่อจาก "ไฟฟ์เทรเชอร์ไอส์แลนด์" (Five Treasure Island)) เป็นวงดนตรีแนวป๊อปร็อกสัญชาติเกาหลีใต้ประกอบด้วยสมาชิกห้าคน คือ ชเว จง-ฮุน (Choi Jong-hoon) ตำแหน่งกีตาร์,คีย์บอร์ดและหัวหน้าวง อี ฮงกิ (Lee HongGi) ตำแหน่งร้องนำ, อี แจ-จิน (Lee Jae-jin) ตำแหน่งเบสและร้อง, ซง ซึง-ฮยอน (Song Seung-hyun) ตำแหน่งกีตาร์และร้อง กับชเว มิน-ฮวัน (Choi Min-hwan) ตำแหน่งกลอง ตามลำดับ ปรากฏตัวบนรายการโทรทัศน์เมื่อ 19 พฤษภาคม 2007 และเดบิวต์เมื่อ 7 มิถุนายน 2007 ในขณะที่ฮงกิและจงฮุนอายุเพียง 17 ปีเท่านั้น(มากสุดในวง) พวกเขาออกอัลบัมแรกชื่อ *เชียร์ฟูลเซนซิบิลิตี (Cheerful Sensibility)* เมื่อปี 2550 และขายดีเป็นอันดับที่หกในปีนั้น ส่วนเพลงแรกของวงนี้คือ "เลิฟซิก" (Love sick) ซึ่งได้รับความนิยมเป็นอันดับต้น ๆ ในประเทศแม่เป็นเวลาแปดสัปดาห์ติดต่อกัน เอฟทีไอส์แลนด์เป็นวงที่สมาชิกทุกคนไม่เคยผ่านการศัลยกรรมมาก่อน สมาชิกส่วนใหญ่มีความสามารถแต่งเพลงเนื้อร้องและทำนองเอง รวมถึงอื่นๆ แม้ที่ผ่านมาสมาชิกในวงจะมีโอกาสได้แต่งเพลงทำเพลงในอัลบั้มบ้างเป็นบางเพลง แต่อัลบั้ม I WILL และ Where's the truth? เป็นสองอัลบั้มที่แสดงความเป็นตัวตนของเอฟทีไอส์แลนด์อย่างแท้จริง พวกเขาแต่งเพลงเอง ทำเพลงเอง รวมถึงออกแบบตัดต่ออื่นๆ ล้วนเป็นไอเดียของสมาชิกทุกคนในวง

## สมาชิก

## ผลงาน

### สตูดิโออัลบั้ม

### Singles

### ซาวด์แทร็ก

## รางวัล

## คอนเสิร์ต

## อ้างอิง

## แหล่งข้อมูลอื่น
* FTIsland Official Site
* Newsen
* FTIsland Hong Kong Fans Club 

หมวดหมู่:กลุ่มดนตรีที่ก่อตั้งในปี พ.ศ. 2550
หมวดหมู่:บอยแบนด์เกาหลีใต้
หมวดหมู่:กลุ่มดนตรีเคป็อป
หมวดหมู่:ศิลปินสังกัดเอฟเอ็นซีเอนเตอร์เทนเมนต์
หมวดหมู่:ศิลปินสังกัดวอร์เนอร์มิวสิกเจแปน
หมวดหมู่:ผู้ชนะมามาอะวอดส์
เตียวเหลียง (กบฏโพกผ้าเหลือง)

**เตียวเหลียง** (เสียชีวิต พฤศจิกายนหรือธันวาคม ค.ศ. 184) มีชื่อในภาษาจีนกลางว่า **จาง เหลียง** () เป็นน้องชายคนสุดท้องของเตียวก๊ก (張角 *จาง เจฺว๋*) เป็นหนึ่งในแกนนำของกบฏโพกผ้าเหลืองในช่วงปลายราชวงศ์ฮั่นตะวันออก  
  
## ประวัติ
เตียวเหลียงเป็นชาวเมืองกิลกกุ๋น (鉅鹿郡 *จฺวี้ลู่จฺวิ้น*) ซึ่งอยู่ทางตอนใต้ของมณฑลเหอเป่ย์ (河北) ในปัจจุบัน เตียวโป้เป็นน้องชายของเตียวก๊ก (張角 *จาง เจฺว๋*) และเตียวโป้ (張寶 *จาง เป่า*)

ประมาณเดือนมีนาคม ค.ศ. 184 เตียวเหลียงร่วมกับเตียวก๊กผู้พี่ชายในการก่อกบฏ เตียวเหลียงได้รับการยกย่องจากลูกศิษย์ในลัทธิไท่ผิงเต้า (太平道) ขนานนามให้เป็น "ยินก๋งจงกุ๋น" (人公將軍 *เหรินกงเจียงจฺวิน*) หรือ "ขุนพลเจ้ามนุษย์"

ในวันที่ 25 กันยายน ค.ศ. 184 ราชสำนักของราชวงศ์ฮั่นตะวันออกมีคำสั่งถึงฮองฮูสง (皇甫嵩 *หฺวางฝู่ ซง*) ขุนพลราชองครักษ์ฝ่ายซ้าย (左中郎將 *จั่วจงหลางเจี้ยง*) ให้นำพลขึ้นเหนือไปยังอำเภอกงจ๋ง (廣宗縣 *กว่างจงเซี่ยน*; ทางตะวันออกเฉียงใต้ของอำเภอกว่างจง มณฑลเหอเป่ย์ในปัจจุบัน) เพื่อโจมตีเตียวก๊ก เตียวก๊กเสียชีวิตด้วยอาการป่วยในเดือนตุลาคม ค.ศ. 184 ระหว่างที่อยู่ภายใต้การโจมตีของฮองฮูสงที่อำเภอกงจ๋ง ในช่วงระหว่างเดือนพฤศจิกายนถึงธันวาคม ฮองฮูสงยังคงโจมตีเตียวเหลียงผู้ขึ้นมาบัญชาการเหล่าสาวกของเตียวก๊กพี่ชายที่อำเภอกงจ๋ง ฮองฮูสงไม่สามารถเอาชนะกลุ่มกบฏโพกผ้าเหลืองมีฝีมือของเตียวเหลียง จึงเปลี่ยนมาใชัวิธีตั้งรับ ลวงให้กบฏคลายความระมัดระวังลงเพื่ออาศัยโอกาสนี้เข้าจู่โจมล้างผลาญในเวลากลางคืน เตียวเหลียงเสียชีวิตในที่รบพร้อมกบฏ 30,000 คน ส่วนกบฏอีก 50,000 คนจมน้ำตายระหว่างพยายามหนีข้ามแม่น้ำ ฮองฮูสงเผารถบรรทุกเสบียงของเหล่ากบฏไปกว่า 30,000 คัน และจับกุมสมาชิกในครอบครัวส่วนมากของเหล่ากบฏได้ จากนั้นฮองฮูสงจึงสั่งให้ขุดศพของเตียวก๊กขึ้นมาและตัดศีรษะ ส่งศีรษะนั้นไปยังราชสำนักในลกเอี๋ยง

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ซือหม่า กวาง (1084). *[[จือจื้อทงเจี้ยน]]*.
* ฟ่าน เย่ (คริสต์ศตวรรษที่ 5). *[[โฮ่วฮั่นชู]]*.
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:บุคคลที่เกิดในคริสต์ศตวรรษที่ 2

หมวดหมู่:นายพลจากมณฑลเหอเป่ย์
หมวดหมู่:ขุนพลในยุคราชวงศ์ฮั่น
หมวดหมู่:กบฏโพกผ้าเหลือง
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
หมวดหมู่:บุคคลที่นับถือลัทธิเต๋าในคริสต์ศตวรรษที่ 2
โจอั๋นบิ๋น

**โจอันบิ๋น** (; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นหลานอาของโจโฉ เป็นผู้แนะนำนางเจ๋าซือ อาสะใภ้ของเตียวสิ้ว ให้โจโฉ โจโฉจึงส่งคนไปรับตัวนางให้เป็นนางบำเรอ เป็นเหตุให้เตียวสิ้วโกรธโจโฉและก่อการกบฏต่อโจโฉ ถึงแม้โจโฉจะรอดชีวิตจากการรบ แต่โจอันบิ๋นได้เสียชีวิตในที่รบ

## ดูเพิ่ม

* รายชื่อตัวละครในสามก๊ก
* โจโฉ

จโอั๋นบิ๋น
จโอั๋นบิ๋น
ไต้เกี้ยว

**ไต้เกี้ยว** หรือ **ต้าเฉียว** (; ) เป็นหญิงแซ่เฉียวในสมัยราชวงศ์ฮั่นตะวันออกตอนปลายในจีน

ทั้งนี้ไม่มีระบุชื่อบุคคลดังกล่าวในประวัติศาสตร์ ในสมัยต่อมาเรียกว่า "ต้าเฉียว" หมายถึง "เฉียวผู้พี่" (และเรียกน้องสาวของนางว่า "เสี่ยวเฉียว" หมายถึง "เฉียวผู้น้อง") มาจากเมืองหวัน (皖縣) จังหวัดลู่เจียง (廬江郡) ปัจจุบันอยู่ในอันฉิง มณฑลอานฮุย ต้าเฉียวผู้นี้สมรสกับขุนศึกซุนเซ็ก (ซุนเซอะ) ผู้วางรากฐานให้แก่รัฐอู่ตะวันออกในสมัยสามก๊ก มีธิดา 1 คน

ไต้เกี้ยว
ไต้เกี้ยว

zh-classical:小喬
zh-yue:小喬
เสียวเกี้ยว

**เสียวเกี้ยว** หรือ **เสี่ยวเฉียว** (; , ท. เฉียวผู้น้อง) เป็นหญิงแซ่เฉียวในสมัยราชวงศ์ฮั่นตอนปลายในจีน บุตรีคนรองของเกียวก๊กโล เป็นน้องสาวของไต้เกี้ยว (ต้าเฉียว) ทั้งนางไต้เกี้ยวและเสียวเกี้ยวได้รับการกล่าวขวัญในเรื่องความงดงามในดินแดนกังตั๋ง ต่อมาเสียวเกี้ยวได้แต่งงานกับจิวยี่

พี่น้องสองเกี้ยวเป็นสาเหตุหลักของการรบที่ศึกผาแดง หลังจากที่ขงเบ้ง แกล้งสร้างเรื่องว่าโจโฉต้องการตัวสองพี่น้อง ทางจิวยี่ทราบเข้าได้โมโหและได้ร่วมรบการทางกองทัพของเล่าปี่

หมวดหมู่:บุคคลในยุคสามก๊ก
หมวดหมู่:ง่อก๊ก
วัดชัยชนะสงคราม

**วัดชัยชนะสงคราม** เดิมชื่อ "วัดตึก" สร้างขึ้นในบริเวณบ้านและที่ดินของเจ้าพระยาบดินทรเดชา (สิงห์ สิงหเสนี) แม่ทัพใหญ่ในสมัยรัชกาลที่ 3 ภายหลังจากเดินทางไปรบชนะญวนและเขมรกลับมา ได้มีจิตศรัทธายกที่ดินและบ้านถวายเป็นวัด ตั้งชื่อว่า "วัดชัยชนะสงคราม" เพื่อเป็นอนุสรณ์แห่งการมีชัยชนะสงคราม อยู่ในพื้นที่คลองถม ในเขตสัมพันธวงศ์ กรุงเทพมหานคร 

วัดไทยในกรุงเทพฯ ที่ตั้งกันตามความหมายที่แสดงถึงการมีชัยนั้น มีอยู่เพียงไม่กี่แห่ง อย่างวัดที่มีผู้คนนิยมไปกราบไหว้เพื่อขอให้พระอำนวยพรให้ตนมีชัยและชนะต่ออริราชศัตรูอย่างที่วัดชนะสงคราม ตรงบางลำพูก็ดี หรือแม้แต่จะเป็นวัดชัยชนะสงคราม ที่อยู่ไม่ไกลจากสะพานเหล็กก็ดี ทั้ง 2 วันต่างก็มีผู้คนนิยมมากราบไหว้บูชาเสริมสิริมงคลแก่ตัวเองทั้งสิ้น และแม้ว่าวัดทั้ง 2 วัดที่เอ่ยอ้างมาในข้างต้น จะได้เป็นวัดที่เป็นสัญลักษณ์แห่งความสำเร็จอันเนื่องมาจากชื่อวัด และประวัติอันดั้งเดิมก็ตาม แต่วัดที่อยู่ตรงบางลำพูกลับเป็นวัดที่มีศักดิ์สูงกว่า ทั้งนี้เนื่องมาจากการที่ผู้ก่อสร้างวัดนั้น เป็นถึงผู้ที่มีฐานันดรที่จะสืบทอดแผ่นดินต่อจาก พระบาทสมเด็จพระพุทธยอดฟ้าจุฬาโลกเลยทีเดียว แต่ที่วัดตรงเขตป้อมปราบฯ นั้น ผู้สร้างดำรงยศเป็นเจ้าพระยา ดังนั้นวัดที่เจ้าพระยาสร้างจึงได้รับการแต่งตั้งเป็นเพียงอารามหลวงชั้นตรีอารามหลวงชั้นตรีอย่าง

## ประวัติ
ชัยชนะสงคราม
วัดชัยชนะสงครามนั้น เจ้าพระยาบดินทร์เดชา (สิงห์ สิงหเสนี) ซึ่งเป็นเสนาบดี ที่แกล้วกล้าในการสงครามเป็นอย่างยิ่ง และด้วยความสามารถอันหาใครเสมอเหมือนนี้ ทำให้เจ้าพระยา บดินทร์เดชานั้นเป็นที่โปรดปรานใน พระบาทสมเด็จพระนั่งเกล้าเจ้าอยู่หัวเป็นล้นพ้น ถึงขนาดได้รับคำยกย่องว่าเป็นขุนศึกคู่พระไทยในรัชกาลที่ 3 เลยทีเดียว เมื่ออยู่ครั้งหนึ่งที่ไทยมีศึกสงครามกับญวนที่รบรากันมากว่า 14 ปี กว่าจะได้รับชัยชนะ และเมื่อจอมทัพอย่างเจ้าพระยาบดินทร์เดชาได้กรำศึกจนชนะแล้ว จึงได้ปรารถนาที่จะสร้างอนุสรณ์แห่งชัยชนะในการศึกครั้งนั้น เจ้าพระยาบดินทร์ฯ จึงได้อุทิศที่ดิน และบ้านที่รัชกาลที่ 3 ทรงพระราชทานให้มาใช้เป็นวัด แล้วจึงตั้งชื่อตามเจตนรมย์เดิมว่า วัดชัยชนะสงคราม และเมื่อสร้างเสร็จ และมีการทำ สังฆกรรมแล้ว วัดนี้ก็มิได้มีการทูลถวายให้เป็นวัดหลวง วัดนี้จึงได้เป็นวัดราษฎร์มานานจนกระทั่งถึง รัชสมัยของพระบาทสมเด็จพระเจ้าอยู่หัวภูมิพลอดุลยเดช ในหลวงองค์ปัจจุบัน จึงได้ทรงพระกรุณาโปรดเกล้ารับเป็นอารามหลวงชั้นตรี ชนิดสามัญ วัดนี้นอกจากจะมีความพิเศษที่ความเป็นมาอันหมายถึงชัยชนะแล้ว แต่ความพิเศษอีกประการคือชื่อเล่นๆ ที่ชาวบ้านเรียกขานกันว่า กุฏิ ที่ล้วนแล้วแต่ สร้างเป็นอาคารคอนกรีต อันเป็นวิธีการปลูกสร้างที่ใหม่ และแปลกสำหรับคนสมัยนั้นเป็นอย่างยิ่ง และชาวบ้านในแถบนั้นก็ยังคงเรียก วัดชัยชนะสงครามนี้ว่า วัดตึก เรื่อยมาจนถึงปัจจุบัน

## เสนาสนะ-ถาวรวัตถุในวัด
thumb|left|วัดชัยชนะสงคราม

วัด ตึก นั้น เป็นเพราะวัดนี้มีสิ่งปลูกสร้างโดยส่วนใหญ่ อันได้แก่ 

*อุโบสถ 
*เจดีย์ 
*ศาลาการเปรียญ 
*กุฏิ ที่สร้างสร้างด้วยปูนซีเมนและมีตรางด้วยไม้บางส่วน

## ลำดับเจ้าอาวาส
นับแต่สถาปนากรุงรัตนโกสินทร์ วัดมีเจ้าอาวาสสืบลำดับมา ดังนี้

## อ้างอิง

## แหล่งข้อมูลอื่น
*

หมวดหมู่:โบราณสถานในเขตสัมพันธวงศ์
แดโมกรีโตส

**แดโมกรีโตส** (, *Dēmókritos*, ) หรือ **ดิมอคริตัส** (Democritus) เป็นนักปรัชญาชาวกรีก ในราว 460 – 370 ปีก่อน ค.ศ.หรือ พ.ศ.83 – 173 ที่เมืองอับแดรา ในแคว้นเธรซ ซึ่งอยู่ทางตอนเหนือของชายฝั่งทะเลอีเจียน เขาเป็นศิษย์ของผู้ก่อตั้งสำนักปรัชญาปรมาณูนิยมที่มีชื่อว่า เลวกิปโปส นักปรัชญาร่วมสมัยกับเขา คือ อานักซาโกรัส แดโมกรีโตสได้ใช้เวลาในการศึกษาโหราศาสตร์ในอียิปต์ เป็นเวลาถึง 7 ปี เขาได้เขียนหนังสือเกี่ยวกับวิทยาศาสตร์ไว้จำนวนมาก และเขาเป็นผู้ให้กำเนิดทฤษฎีอะตอม และระบบจักรวาลวิทยา

แดโมกรีโตสเป็นนักปราชญ์รุ่นหลัง ของพีทาโกรัส เขาเป็นผู้ที่ไขความลับเกี่ยวกับทางช้างเผือก ว่าเป็นดาวจำนวนมากที่อยู่รวมกันอย่างหนาแน่น โดยใช้หลักทฤษฎีอะตอมมาอธิบาย เช่น การเคลื่อนไหวของอะตอมในอวกาศ ทำให้เห็นดวงจันทร์ เพราะอะตอมของดวงจันทร์ ได้เข้ามาสัมผัสในตาของเขา จึงทำให้เขาเห็นเช่นนั้น

**เขาไม่เชื่อเรื่องวิญญาณ** เขาเชื่อว่าสิ่งเดียวที่มีอยู่คือ อะตอมและช่องว่าง เพราะเขาไม่เชื่อในอะไร นอกจากสิ่งที่จับต้องได้ เขาจึงได้รับสมญาอีกอย่างว่า นักวัตถุนิยม ซึ่งเขาเชื่อว่า แม้แต่วิญญาณก็เกิดมาจากอะตอมวิญญาณ ที่เมื่อสิ่งมีชีวิตตายอะตอมนี้จะกระจัดกระจายไปทุกทิศทุกทาง และกลับมาเป็นส่วนหนึ่งของวิญญาณดวงใหม่ ซึ่งหมายความว่ามนุษย์ไม่มีวิญญาณที่เป็นนิรันดร์ แดโมกรีโตสเชื่อว่า วิญญาณมีส่วนเกี่ยวข้องกับสมอง ถ้าสมองเสื่อม มนุษย์ก็จะไม่มีสติสัมปชัญญะ ไม่ว่ารูปแบบใด

ทฤษฎีอะตอมของแดโมกรีโตสถือเป็นจุดสิ้นสุดของยุคปรัชญาธรรมชาติกรีกในเวลานั้น เขาเห็นด้วยกับเฮราคลิตุสว่า ทุกสิ่งในธรรมชาติเลื่อนไหล เนื่องจากรูปแบบต่างๆเกิดขึ้นและเสื่อมสลายไป แต่เบื้องหลังทุกอย่างที่เลื่อนไหลนั้น มีสิ่งที่เป็นนิรันดรและไม่เปลี่ยนแปลง นั่นคือ อะตอม

เขากล่าวว่าปฐมธาตุไม่ใช่ดิน น้ำ ลม ไฟ แต่คือปรมาณู หรือ อะตอม ซึ่งเขาได้ความหมายของคำว่าปรมาณูไว้ว่า "ปรมาณูเป็นวัตถุที่มีขนาดเล็กที่สุดไม่สามารถจะแบ่งย่อยได้อีกแล้ว จึงหมายถึงของสิ่งเดียวกับ "อะตอมที่หมายถึงสิ่งที่ไม่อาจตัดแบ่งออกไปได้อีก"

## อ้างอิง

## ดูเพิ่ม
* อะตอม
* จอห์น ดาลตัน

หมวดหมู่:นักคณิตศาสตร์ชาวกรีก
หมวดหมู่:นักปรัชญาชาวกรีก
หมวดหมู่:ชาวกรีกโบราณ
หมวดหมู่:นักปรัชญาในศตวรรษที่ 5 ก่อนคริสตกาล
คนครึ่งสัตว์ นัดยึดเมือง

**คนครึ่งสัตว์ นัดยึดเมือง** () ภาพยนตร์สยองขวัญ ในปี ค.ศ. 2006

## เนื้อเรื่อง
โจนัส และวาเร็ค สองพี่น้องเป็นสกินวอร์คเกอร์ แห่งตระกูลทัลบอท โจนัส ผู้พี่นั้นต้องการจะที่หยุดคำสาปที่เปลี่ยนแปลงตัวเองไปเป็นสกินวอร์คเกอร์ กระหายเลือดในคืนวันพระจันทร์เต็มดวง แต่วาเร็ค ต้องการที่จะสืบสายพันธุ์สยองของตนเอง เพราะเชื่อว่าสกินวอร์คเกอร์มีความสามารถเหนือมนุษย์

วาเร็ค และ ราเชล ทั้งคู่มีลูกชายด้วยกันคนหนึ่ง ชื่อ ทิโมธี ด้วยความเป็นลูกครึ่งระหว่างมนุษย์กับสกินวอร์คเกอร์ ทิโมธีมีเลือดที่แข็งแกร่ง และเมื่ออายุครบ 13 ปี ในคืนวันพระจันทร์เต็มดวงสีเลือด หากทิโมธียังคงมีชีวิตอยู่ คำสาปของสกินวอร์คเกอร์จะสาบสูญไป วาเร็คและพรรคพวกจึงต้องออกตามล่าทิโมธี จากการคุ้มครองของโจนัสและพรรคพวกเช่นกัน

## นักแสดง
* เจสัน เบท์ร รับบทเป็น วาเร็ค
* ทอม แจ็คสัน รับบทเป็น วิล
* โรห์น่า มิตรา รับบทเป็น ราเชล
* เอเลียส โกทีส รับบทเป็น โจนัส
* นาตาชา มัลธี รับบทเป็น ซอนย่า
* แมทธิว ไนท์ รับบทเป็น ทิโมธี

## อ้างอิง

## แหล่งข้อมูลอื่น
* เว็บไซต์อย่างเป็นทางการ  
* 

หมวดหมู่:ภาพยนตร์ที่ออกฉายในปี พ.ศ. 2549หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์อเมริกัน
หมวดหมู่:ภาพยนตร์เยอรมัน
หมวดหมู่:ภาพยนตร์สยองขวัญ
หมวดหมู่:ภาพยนตร์ผี
เก็ตสึโนวา

**เก็ตสึโนวา** () เป็นวงดนตรีสัญชาติไทย สังกัดค่ายไวท์มิวสิก ในเครือจีเอ็มเอ็ม แกรมมี่ สมาชิกของวงประกอบด้วย ปราการ ไรวา, นาฑี โอสถานุเคราะห์, ปณต คุณประเสริฐ และคมฆเดช แสงวัฒนาโรจน์ วงดนตรีมีเพลงสร้างชื่อและเป็นที่รู้จักคือ "ไกลแค่ไหนคือใกล้" (2555) , "คำถามซึ่งไร้คนตอบ", "อยู่ตรงนี้ นานกว่านี้" (2557) และ "พระเอกจำลอง" (2562) โดยมีแนวเพลงป็อปร็อก ที่ผสมผสานแนวดนตรีโพสต์พังก์และบริตป็อปด้วย

## ประวัติของวง
ปราการ ไรวา บุตรชายของเจ้าของธุรกิจร้านอาหาร เอส แอนด์ พี และอดีตศิลปินเดี่ยวของค่ายจีเอ็มเอ็ม แกรมมี่ ได้ชักชวนเพื่อน ๆ ที่ศึกษาอยู่ที่ประเทศอังกฤษคือ นาฑี โอสถานุเคราะห์ และปณต คุณประเสริฐ ซึ่งเป็นบุตรชายของมหาเศรษฐีมาก่อตั้งวง และต่อมา ปณตได้ชักชวนเพื่อนของเขา คมฆเดช แสงวัฒนาโรจน์ มาร่วมวงในตำแหน่งมือกลอง จึงเกิดเป็นวงเก็ตสึโนวาขึ้นมา คำว่า "เก็ตสึโนวา" มาจากคำสองภาษา "เก็ตสึ" (月; getsu หรือ tsuki) เป็นภาษาญี่ปุ่น แปลว่าดวงจันทร์ ส่วน "โนวา" (nova) เป็นภาษาอังกฤษ แปลว่า การระเบิด รวมกันเป็นพระจันทร์ระเบิด ซึ่งทางวงเห็นว่าเป็นชื่อที่แปลกดีจึงนำมาตั้งเป็นชื่อวง

หลังจากตั้งวงได้แล้วพวกเขาก็เริ่มซ้อมเพลงกันทั้งที่ประเทศอังกฤษ และประเทศไทย โดยมีปนตเป็นผู้แต่งคำร้อง ทำนอง จังหวะ และผู้เรียบเรียงดนตรี ถึงแม้สมาชิกบางคนจะอยู่ไกลกันคนละประเทศแต่พวกเขาก็เดินหน้าทำดนตรีด้วยกันได้โดยผ่านอินเทอร์เน็ต

จนกระทั่งพวกเขาส่งผลงานไปที่ค่ายสนามหลวงการดนตรี และเป็นที่ชื่นชมของยุทธนา บุญอ้อม ซึ่งเป็นกรรมการผู้จัดการค่าย จึงรับพวกเขาเป็นสมาชิกของค่าย และออกผลงานแรกของวงออกมา คือ อีพี *[[เก็ตสึโนวาเดอะเฟิสต์ซิงเกิล]]* ซึ่งมี 3 เพลง โดยปล่อยซิงเกิลเพลง "กล่อม" ออกมาเป็นซิงเกิลแรก

## สมาชิก

## ผลงาน
### สตูดิโออัลบั้ม

### อีพี

### ซิงเกิล

### เพลงประกอบภาพยนตร์ และละคร

### เพลงอื่น ๆ

### คอนเสิร์ต

## รางวัล
* You2Play Awards 2013 สาขามิวสิกวิดีโอเพลงไทยยอดนิยม
* เอ็มไทยท็อปทอล์กอะเบาต์ 2013 สาขาเพลงที่ถูกกล่าวถึงมากที่สุด (About Song) จากเพลง "ไกลแค่ไหนคือใกล้"
* รางวัลไนน์เอ็นเตอร์เทน อวอร์ดส์ 2013 สาขาเพลงแห่งปี จากเพลง "ไกลแค่ไหนคือใกล้"
* เมขลามหานิยม 2556 สาขามิวสิกวิดีโอดีเด่นยอดนิยม
* Kazz Awards 2013 สาขาเพลงฮิตยอดนิยม
* Bang Awards 2013 สาขาเพลงแห่งปี
* สยามดารา สตาร์ส อวอร์ดส์ 2013 รางวัล เพลงฮิตโดนใจ สาขาเพลงไทย-สากล จากเพลง "ไกลแค่ไหนคือใกล้"
* Seventeen Choice 2013 สาขา music breakout
* สยามดารา สตาร์ส อวอร์ดส์ 2015 รางวัล เพลงฮิตโดนใจ สาขาเพลงไทย-สากล จากเพลง "อยู่ตรงนี้ นานกว่านี้" 
* Mnet Asian Music Awards 2016 สาขา Best Asian Artist Thailand

### เข้าชิง
* รางวัลไนน์เอ็นเตอร์เทน อวอร์ดส์ 2017 สาขา ศิลปินกลุ่มแห่งปี
* รางวัลไนน์เอ็นเตอร์เทน อวอร์ดส์ 2019 สาขา ศิลปินกลุ่มแห่งปี

## อ้างอิง

## แหล่งข้อมูลอื่น
* Twitter getsunova
* Instagram getsunova
* เว็บไซต์มายสเปซของวง 
* เว็บไซต์ทางการของวง

หมวดหมู่:กลุ่มดนตรีป็อปสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:กลุ่มดนตรีที่ก่อตั้งในปี พ.ศ. 2551
หมวดหมู่:ศิลปินสังกัดจีเอ็มเอ็ม มิวสิค
เก็ตสึโนวาเดอะเฟิสต์ซิงเกิล

***เก็ตสึโนวาเดอะเฟิสต์ซิงเกิล*** () เป็นอีพีอัลบั้มเปิดตัวของเก็ตสึโนวา วงดนตรีจากค่ายสนามหลวงการดนตรี

## ข้อมูลอัลบั้ม
**เก็ตสึโนวาเดอะเฟิสต์ซิงเกิล** อีพีอัลบั้มเปิดตัวของเก็ทสึโนวา มีเพลงจำนวน 3 เพลง โดยมีเพลง "กล่อม" เป็นซิงเกิลแรก

อีพีอัลบั้มนี้ทำออกมาในรูปแบบจำนวนจำกัดเพียง 3000 ชุด และออกจำหน่ายครั้งแรกในงานแฟตเฟสติวัล ครั้งที่ 7 ในวันที่ 10 - 11 พฤศจิกายน พ.ศ. 2550 และนำออกจำหน่ายอย่างเป็นทางการอีกครั้งในวันที่ 13 พฤศจิกายน พ.ศ. 2551

การทำงานในอัลบั้มนี้มีความซับซ้อนอยู่ที่สมาชิกแต่ละคนอยู่ห่างกันคนละประเทศ โดย เนม นักร้องนำ และ นต มือกีตาร์ กำลังศึกษาอยู่ที่ประเทศอังกฤษ ส่วน นาฑี กำลังศึกษาอยู่ที่ Bentley College เมืองบอสตัน ประเทศสหรัฐอเมริกา และคนสุดท้าย ไปป์ ที่กำลังศึกษาอยู่ที่วิทยาลัยดนตรี มหาวิทยาลัยรังสิต

แนวเพลงในอัลบั้มจะเป็นป็อป ร็อก ที่มีความเป็น โพสต์พังค์ และ บริทป็อป เข้ามาผสม รวมถึงการแต่งกายของวงที่เป็นสไตล์วัยรุ่นอังกฤษ

## รายชื่อเพลง
# กล่อม
# คนคนเดียว
# Too Late
# ซมซาน
หมวดหมู่:อัลบั้มเพลงของเก็ตสึโนวา
หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงภาษาไทย
หมวดหมู่:อัลบั้มเพลงไทยสากล
ไฮสคูล คัพ

**การแข่งขันฟุตบอลเยาวชนอายุไม่เกิน 18 ปี ชิงชนะเลิศแห่งประเทศไทย** () ชิงถ้วยพระราชทานสมเด็จพระบรมโอรสาธิราชฯ สยามมกุฎราชกุมาร หรือที่เรียกกันสั้นๆว่า “ไฮสคูล คัพ” ได้มีการจัดขึ้นในปี พ.ศ. 2551 นี้ เป็นที่ 2 แล้ว

## ปี 2550
   
ทีมชนะเลิศ Thailand Highschool Cup 2007 คือ ร.ร.อัสสัมชัญศรีราชา (จ.ชลบุรี)

## ปี 2551

### ระยะเวลาการแข่งขัน ปี 2008
30 ตุลาคม 2551 - 31 มกราคม 2552

*รอบคัดเลือกระดับจังหวัด
30 ตุลาคม 2551 - 7 ธันวาคม 2551

*รอบคัดเลือกระดับภาค
9 ธันวาคม 2551 - 11 มกราคม 2552

*รอบ 16 ทีมสุดท้าย
21 มกราคม 2552 - 31 มกราคม 2552

ทีมชนะเลิศ Thailand Highschool Cup 2008 คือ ร.ร.สวนกุหลาบวิทยาลัย (กรุงเทพมหานคร)

หมวดหมู่:การแข่งขันฟุตบอลในประเทศไทย
ฟุตบอลฟรีสไตล์

ฟรีสไตล์ฟุตบอล คือการโชว์ทักษะลีลา การบังคับลูกฟุตบอล โดยใช้ส่วนต่างๆของร่างกาย ฟุตบอลฟรีสไตล์ต่างจากการเดาะบอลสมัยก่อนคือจะไม่กำหนดว่าลูกบอลห้ามตกพื้นเพราะฟรีสไตล์ฟุตบอล เล่นได้ทั้งบนพื้นและลูกกลางอากาศ และจะมีเทคนิคใหม่ๆที่คิดค้นขึ้นมาเป็นแบบฉบับของฟุตบอลฟรีสไตล์ เทคนิคที่รู้จักกันดี คือ ATW หรือ อราวด์ เดอะ เวิร์ล , ทูซานิ อราวด์ เดอะ เวิร์ล , มิทชี่ อราวด์ เดอะ เวิร์ล และ เฮด สตอล เป็นต้น
## ชื่อทริก
ทริกหรือลูกเล่นต่างๆ จะถูกคิดค้นมาเสมอ ส่วนมากจะตั้งชื่อตามผู้ที่คิดค้น  บางท่าจะมีชื่อเรียกไม่เหมือนกัน และบางท่าชื่อซ้ำซ้อนกัน เช่นท่า elastico ความจริงเป็นคนละท่า กับ Akka แต่มักนำมาเรียกสับสนกัน เนื่องจากความไม่รู้ จนบางที่กลายเป็นชื่อที่คนส่วนมากเรียกกัน และ แต่ละเครือข่ายก็เรียกชื่อทริกบางทริกไม่เหมือนกัน
## ฟุตบอลฟรีสไตล์กับฟุตบอลยุคใหม่
นักฟุตบอลที่มีชื่อเสียงเมื่อโชว์ทักษะฟุตบอลฟรีสไตล์เบื้องต้น คนส่วนมากจะรู้สึกว่านักเตะเหล่านี้ทักษะสูงมาก จริงๆแล้วในทางฟุตบอลฟรีสไตล์ ถือว่าเป็นท่าพื้นฐานมาก นักฟุตบอลฟรีสไตล์ส่วนมากที่เอาดีฟุตบอลสนามใหญ่ไม่ค่อยได้ มักมาจาก ทัศนะคติการเล่น และเรื่องร่างกาย(ความฟิต)  ความไม่ถนัดเล่นเป็นทีม เนื่องจากมีการปะทะมากนั่นเอง
## แหล่งข้อมูลอื่น

* masterclass freestyle
*     groundtrix.com 
*  Expertfootball 
*  องค์การกรุงมอสโกฟุตบอล Freestyle

หมวดหมู่:กีฬา
การพุ่งล้ม

**การพุ่งล้ม** () ในการเล่นฟุตบอลคือการแสดงละครตบตากรรมการ ว่าถูกทำฟาวล์หรือได้รับบาดเจ็บ หรือถูกสกัดจนเสียหลัก

การพุ่งล้มถือว่าเป็นการเล่นสกปรกหรือเล่นโกง ซึ่งถ้าถูกกรรมการจับได้ จะได้รับโทษ โดยจะได้ใบเหลืองเป็นอย่างน้อย

## อ้างอิง
* วิธีการพุ่งล้ม

หมวดหมู่:เทคนิคการเล่นฟุตบอล
ดาวิเด โดริโก้

**ดาวิเด โดริโก้** () ชื่อเล่น (**เดย์**) เกิดเมื่อวันที่ 23 ตุลาคม พ.ศ. 2529 เป็นดีเจ นักร้อง นักแสดง พิธีกร นักแข่งรถ นายแบบชาวไทย เชื้อสายอิตาลี จบการศึกษาระดับมัธยมศึกษาจาก โรงเรียนสตรีวิทยา 2 และศึกษาต่อระดับอุดมศึกษาที่  คณะนิเทศศาสตร์ มหาวิทยาลัยกรุงเทพ  (ภาพยนตร์) เป็นดีเจทางคลื่นซี้ด 97.5 FM มีผลงานถ่ายโฆษณา,ถ่ายแบบ,เดินแฟชั่น,เล่นมิวสิกวิดีโอ

ทางด้านผลงานการแสดงภาพยนตร์เรื่อง *[[แก๊งชะนีกับอีแอบ]]* และเคยได้รับรางวัลเซเวนทีนชอยส์ 2006 ในสาขานักแสดงวัยรุ่นชายยอดนิยม (seventeen choice actor) ส่วนทางด้านผลงานเพลง เริ่มมีผลงานจากอัลบั้มพิเศษ *SEED DJ SHOW PROJECT* ร่วมกับดีเจซี๊ด โดยมีเพลงร้องเดี่ยวคือเพลง "รองเท้าผ้าใบ"ต่อมาร้องเพลงชื่อ "ทำเป็นประจำ" ในอัลบั้ม *Seed DJ Show Project 2* ที่ได้วงไทยเทเนี่ยมมาดูเรื่องการผลิต

## ผลงานบันเทิง
### เพลง
*อัลบั้มพิเศษ *SEED DJ SHOW PROJECT* ร่วมกับดีเจซี๊ด โดยมีเพลงร้องเดี่ยวคือเพลง "รองเท้าผ้าใบ"

### ภาพยนตร์
*ปี พ.ศ. 2549 ภาพยนตร์เรื่อง แก๊งชะนีกับอีแอบ
*ปี พ.ศ. 2554 ภาพยนตร์เรื่อง ฮาศาสตร์

### ละคร
*ปี พ.ศ. 2551 ละครเรื่อง "คลื่นฝันวันรัก"  ช่อง 9
*ปี พ.ศ. 2553 ละครเรื่อง "สุดยอด"  ช่อง 9

## อ้างอิง

หมวดหมู่:ชาวไทยเชื้อสายอิตาลี
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากคณะวิทยาการจัดการ มหาวิทยาลัยสวนดุสิต
หมวดหมู่:นักแสดงชายชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:นักร้องชายชาวไทย
หมวดหมู่:นักจัดรายการวิทยุ
หมวดหมู่:นักแข่งรถชาวไทย
หมวดหมู่:นักกีฬาชาวไทย
เซอร์คัส (อัลบั้มบริตนีย์ สเปียรส์)

***เซอร์คัส*** () คือ สตูดิโออัลบั้มลำดับที่ 6 ของบริตนีย์ สเปียรส์ ศิลปินเพลงป็อปหญิงชาวอเมริกัน ออกจำหน่ายในสหรัฐอเมริกาเมื่อวันที่ 2 ธันวาคม พ.ศ. 2551 อันเป็นวันเกิดครบรอบอายุ 27 ปีของบริตนีย์ด้วย โดยสามารถเปิดตัวที่อันดับหนึ่งในชาร์ตบิลบอร์ดฝั่งอัลบั้มด้วยยอดจำหน่ายในสัปดาห์แรกกว่า 505,000 หน่วย ซึ่งนับเป็นอัลบั้มอันดับหนึ่งลำดับที่ 5 ของบริตนีย์ และยังทำไห้บริตนีย์เป็นศิลปินคนแรกในประวัติศาสตร์ของนีลเซ่น ซาวด์สแกนที่มีอัลบั้มเปิดตัวในสัปดาห์แรกด้วยยอดมากกว่า 500,000 หน่วยมากที่สุดคือ 4 อัลบั้ม

ซิงเกิลแรก "วูแมไนเซอร์" () ขึ้นชาร์ตบิลบอร์ดสูงสุดอันดับหนึ่ง นับเป็นซิงเกิลที่ 2 ในชีวิตการทำงานของเธอที่สามารถขึ้นไปถึงจุดสูงสุดของชาร์ตบิลบอร์ดได้ โดยทิ้งระยะห่างจากซิงเกิลที่ได้อันดับ 1 ก่อนหน้านี้ นั่นคือ "เบบีวันมอร์ไทม์" เกือบ 10 ปี  โดยตัวอัลบั้มมียอดจำหน่ายกว่า 3,000,000 หน่วยทั่วโลก 

## รายชื่อเพลงในอัลบั้ม

### ฉบับมาตรฐาน

# "Womanizer" 
# "Circus"  
# "Out from Under" 
# "Kill the Lights"  
# "Shattered Glass"
# "If U Seek Amy"  
# "Unusual You"  
# "Blur" 
# "Mmm Papi"  
# "Mannequin"  
# "Lace and Leather"  
# "My Baby"  
# "Radar"  

### โบนัสแทร็ค
# "Rock Me In" (สำหรับ European and Deluxe Edition)
# "Phonography" (สำหรับ European and Deluxe Edition)
# "Quicksand" (สำหรับ European and Deluxe Edition)
# "Amnesia" (สำหรับ Japanese & UK)
# "Trouble" (สำหรับ iTunes Pre-order)
# "Rock Boy" (สำหรับ German)

## ซิงเกิล

### วูแมไนเซอร์
 
วางจำหน่าย วันที่ 7 ตุลาคม ค.ศ. 2008

ต้นสังกัด *ไจฟฟ์ เร็คคอร์ด* ออกมาประกาศชื่อถึงชื่ออัลบั้มลำดับที่ 6 ของบริทนี่ย์ ในวันที่ 15 กันยายน ค.ศ. 2008 และได้ประกาศว่า "Womanizer" จะเป็นซิงเกิ้ลแรกจากอัลบั้มดังกล่าวในวันเดียวกันนั้นเอง โดย"Womanizer" ถูกเปิดออกอากาศครั้งแรกในวันที่ 26 กันยายน ค.ศ. 2008 

ในวันที่ 15 ตุลาคม ค.ศ. 2008 "Womanizer" ได้ทำลายสถิติของบิลบอร์ดชาร์ตโดยก้าวกระโดดจากอันดับที่ 96 ไปยังอันดับ 1 โดยมียอดดิจิตอลดาวน์โหลดกว่า 286,000 ยูนิต "Womanizer" นับเป็นซิงเกิ้ลอันดับที่ 1 เพลงที่ 2 นับจากซิงเกิ้ลเปิดตัวของเธอในปี ค.ศ. 1999 อย่าง "...Baby One More Time"

### เซอร์คัส

วางจำหน่าย 9 ธันวาคม ค.ศ. 2008

ในวันที่ 31 ตุลาคม ค.ศ. 2008 ตันสังกัดของบริทนี่ย์ออกมาประกาศซิงเกิ้ลลำดับถัดไปจากอัลบั้ม *Circus* จะเป็นเพลงในชื่อเดียวกับอัลบั้ม โดย "Circus" มีกำหนดจะออกวางจำหน่ายในราวปลายเดือนพฤศจิกายน หรือต้นเดือนธันวาคมของปี "Circus" เปิดตัวในชาร์ตบิลบอร์ดที่อันดับ 3 นับเป็นเพลงที่เปิดตัวสูงที่สุดในชาร์ตของบริทนี่ย์ 

### อีฟ ยู ซีค เอมี่

วางจำหน่าย 10 มีนาคม ค.ศ. 2009

"If U Seek Amy" เป็นซิงเกิลลำดับที่ 3 ของอัลบั้ม เปิดตัวในชาร์ตบิลบอร์ดที่อันดับ 86

## อ้างอิง

หมวดหมู่:อัลบั้มเพลงของบริตนีย์ สเปียรส์
หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2551